गांधीजी ने शिक्षा के उद्देश्यों को दो भागों में विभाजित किया है।

(1) शिक्षा का तात्कालिक उद्देश्य

(2) सर्वोच्च उद्देश्य तात्कालिक उद्देश्य जिनकों नियमित शिक्षा के माध्यम से शीघ्र प्राप्त किया जा सकता है। जो कि इस प्रकार है-

(1) जीविकोपार्जन का उद्देश्य: गांधीजी के अनुसार शिक्षा ऐसी हो जो आर्थिक आवश्यकताओं की पूर्ति कर सके बालक आत्मनिर्भर बन सके तथा बेरोजगारी से मुक्त हो।

(2) सांस्कृतिक उद्देश्य: गांधीजी ने संस्कृति को शिक्षा का आधार माना। उनके अनुसार मानव के व्यवहार में संस्कृति परिलक्षित होनी चाहिए।

(3) पूर्ण विकास का उद्देश्य: उनके अनुसार सच्ची शिक्षा वह है जिसके द्वारा बालकों के शारीरिक, मानसिक और आध्यात्मिक विकास हो सके।

(4) नैतिक अथवा चारित्रिक विकास: गांधीजी ने चारित्रिक एवं नैतिक विकास को शिक्षा का उचित आधार माना है।

(5) मुक्ति का उद्देश्य: गांधीजी का आदर्श ‘‘सा विधा या विमुक्तये’’ अर्थात शिक्षा ही हमें समस्त बंधनों से मुक्ति दिलाती है। अतः गांधीजी शिक्षा के द्वारा आत्मविकास के लिये आध्यात्मिक स्वतंत्रता देना चाहते थे।
शिक्षा के सर्वोच्च उद्देश्य के अंतर्गत वे सत्य अथवा ईश्वर की प्राप्ति पर बल देते थे। अतः मनुष्य का अंतिम एवं सर्वोच्च उद्देश्य आत्मानुभूति करना है।

बुनियादी शिक्षा की विशेषताएँ
महात्मा गांधी और भारतीय शिक्षा
शिक्षादर्शन के उद्देश्य
गांधीजी की बेसिक अथवा बुनियादी शिक्षा